text: Консумирайте салата с варени яйца - Фитнес
  Консумирайте салата с варени яйца
  Много хора, които искат да намалят теглото си, често се хранят със салати, но освен нискокалорична и вкусна, една салата трябва и да е максимално полезна за организма. На помощ могат да дойдат яйцата, които помагат на организма по-пълноценно да усвоява антиоксидантите от зеленчуците.
  Учените са доказали, че яйцата повишават усвояемостта на натуралните пигменти, които се съдържат в зеленчуците с червен, оранжев, жълт и тъмнозелен цвят. Морковите, спанакът, доматите, къдравото зеле и други зеленчуци с ярки цветове са богат източник на каротиноиди, които забавят стареенето и действат превантивно срещу много болести.
  Наскоро американските учени са провели изследване, при което са използвани три вида салати: без яйца; с половин сварено яйце и с три варени яйца. В салата били включени още: марули, моркови, домати, спанак, годжи бери. Практически в готовата салата били налични източници на: β-каротин, α-каротин, ликопин, лютеин и зеаксантин.
  При направените след консумацията изследвания се установило, че при тези от доброволците, които яли салата с три варени яйца, нивото на каротиноиди е по-високо от 3 до 9 пъти.
  Доктор Уейн Кемпбел, ръководител на изследването, смята, че такъв резултат е много значителен, за да бъде пренебрегван. Това е един прост, но ефективен начин да бъде повишена хранителната стойност на зеленчуците.